**“Building Material Show”: Νέο Εκθεσιακό Event, με κυρίαρχο χαρακτηριστικό τις Ζωντανές Παρουσιάσεις Δομικών Υλικών και Εργαλείων**

Το διήμερο **23 και 24 Σεπτεμβρίου 2023**, στο **Ολυμπιακό Ποδηλατοδρόμιο (ΟΑΚΑ)** θα διοργανωθεί το **“Building Material Show”,** ένα Εκθεσιακό Event/Εργαστήριο στο οποίο κυριαρχεί η **Ζωντανή Παρουσίαση και Εφαρμογή** Δομικών Υλικών (αλλά και Εργαλείων) στους Αρχιτέκτονες και τους Επαγγελματίες Εφαρμοστές σε όλα τα στάδια μιας οικοδομικής κατασκευής.

Κατά τη διάρκεια της Έκθεσης, καταξιωμένες εταιρείες του χώρου θα παρουσιάσουν παλιά και νέα Υλικά Αιχμής. Μέσα από έναν πρωτότυπο τρόπο, θα γίνουν γνωστά τα **τεχνικά χαρακτηριστικά** των προϊόντων, καθώς και οι γενικές **προδιαγραφές**, αλλά κυρίως ο **τρόπος εφαρμογής** τους σε πραγματικό χρόνο.

Ζωντανές Παρουσιάσεις θα πραγματοποιούνται μέσα από τα περίπτερα των εταιρειών σε όλη τη διάρκεια της Εκδήλωσης. Παράλληλα, στο Κεντρικό Stage επιλεγμένοι Επαγγελματίες του χώρου από την Ελλάδα και το εξωτερικό, θα παρουσιάσουν ζωντανά τις δικές τους τεχνικές και εφαρμογές, ανταλλάσσοντας απόψεις με το κοινό.

**ΣΥΜΜΕΤΕΧΟΝΤΕΣ**

Στο Building Material Show, συμμετέχουν επιλεγμένες εταιρείες από τις παρακάτω κατηγορίες Προϊόντων:

1. **Βασικά Υλικά Κατασκευής**
	* Εμφανές Μπετόν
	* Τσιμεντόλιθος- Τούβλα
	* Τσιμεντοσανίδα- Γυψοσανίδα
2. **Υλικά Υποδομής**
* Δάπεδα
* Επιφάνειες
* Κόλλες Πλακιδίων και Αρμόστοκοι
* Κονιάματα- Σοβάδες
* Πολυμερή- Πλαστικό
* Προϊόντα Ασβέστη
* Μονωτικά-Στεγανωτικά
* Σύνθετα Υλικά
* Χρώματα-Βαφές
* Ψύξη- Θέρμανση- Αερισμός
1. **Φινίρισμα Κατασκευής**
	* Αλουμίνιο
	* Γυαλί
	* Επενδύσεις Όψεων
	* Μάρμαρο
	* Μέταλλο
	* Ξύλο
	* Υαλότουβλο
	* Χαλκός
2. **Νέες Τεχνολογίες**
* Αυτοματισμοί
* Κάθετοι κήποι/ Φυτεμένα δώματα
* Λογισμικό και Νέα Τεχνολογία για Αρχιτεκτονική Χρήση (3D, VR κοκ)
* Νέα υλικά όψεων
* Οικολογικά υλικά
* Τεχνολογίες Φωτισμού
1. **Οικοδομικά Εργαλεία & Εργαλεία Κατασκευών**

**ΕΠΙΣΚΕΠΤΕΣ**

Το Building Material Show αποτελεί πόλο έλξης για ένα πολύ μεγάλο αριθμό Επαγγελματιών του χώρου των Κατασκευών, όπως:

* Αρχιτέκτονες,
* Διακοσμητές,
* Ελαιοχρωματιστές,
* Επαγγελματίες Εφαρμοστές διάφορων ειδικοτήτων,
* Εργολάβοι,
* Πολιτικοί Μηχανικοί,
* Τεχνικά Γραφεία,
* Τεχνικά Καταστήματα,
* Τεχνίτες Οικοδόμοι.

**ΔΙΟΡΓΑΝΩΤΕΣ**

Το Building Material Show συν-διοργανώνεται από τις εταιρείες **Demand Fairs & Media ΜΟΝ.ΕΠΕ** και **Hermad ΜΟΝ. ΙΚΕ**. Και οι δύο εταιρείες διαθέτουν μεγάλη εμπειρία στη διοργάνωση εκθεσιακών εκδηλώσεων (με εξειδίκευση μάλιστα σε θεματικές γύρω από την Αρχιτεκτονική, το Design και τις Κατασκευές), ενώ διαθέτουν και μια σειρά από έντυπα και διαδικτυακά περιοδικά που απευθύνονται σε Αρχιτέκτονες, Designers, Κατασκευαστές και Επαγγελματίες Εφαρμοστές.